കുറുപ്പ് ബുര്ജ് ഖലീഫയില് ട്രെയ്ലര് ഷോ 10ന് Entertainment കേരളത്തിലെ സിനിമാ പ്രേമികള് ആകാംഷയോടെ കാത്തിരിക്കുന്ന ചിത്രമാണ് ദുല്ഖര് സല്മാന്റെ കുറുപ്പ്. ചിത്രത്തിന്റെ പ്രൊമോഷനുമായി ബന്ധപ്പെട്ട് സന്തോഷവാര്ത്ത പങ്കുവച്ചിരിക്കുകയാണ് ദുല്ഖര്. ലോകത്തിലെ ഏറ്റവും ഉയരമുള്ള കെട്ടിടം ദുബൈയിലെ ബുര്ജ് ഖലീഫയില് കുറുപ്പിന്റെ ട്രെയ്ലര് പ്രദര്ശിപ്പിക്കും. ഈ മാസം 10ാം തീയതിയാണ് ബുര്ജ് ഖലീഫയില് ട്രെയ്ലര് പ്രദര്ശിപ്പിക്കുക. രാത്രി 8 മുതല് 8.30 വരെയാണ് ബുര്ജ് ഖലീഫയില് ട്രെയ്ലര് കാണാന് സാധിക്കുക.നവംബര് 12നാണ് ചിത്രം റിലീസ് ചെയ്യുന്നത്. ഇതാദ്യമായാണ് ബുര്ജ് ഖലീഫയില് ഒരു മലയാള ചിത്രത്തിന്റെ ട്രെയ്ലര് പ്രദര്ശിപ്പിക്കുന്നത്. മികച്ച ഒടിടി ഓഫര് വേണ്ടെന്നുവച്ച് തിയറ്റര് റിലീസ് തെരഞ്ഞെടുത്തെന്നാണ് അണിയറക്കാര് അറിയിച്ചിരുന്നത്. കേരളത്തില് മാത്രം ചിത്രത്തിന് നാനൂറിലേറെ തിയറ്ററുകളില് റിലീസ് ഉണ്ടാവുമെന്നാണ് അറിയുന്നത്. ദുല്ഖറിന്റെ അരങ്ങേറ്റചിത്രമായിരുന്ന സെക്കന്ഡ് ഷോയുടെ സംവിധായകന് ശ്രീനാഥ് രാജേന്ദ്രനാണ് ചിത്രം സംവിധാനം ചെയ്യുന്നത്. മലയാളത്തിന് പുറമെ തമിഴ്, തെലുങ്ക്, ഹിന്ദി, കന്നഡ ഭാഷകളിലുമായാണ് കുറുപ്പ് പ്രേക്ഷകരിലേക്കെത്തുക. ദുല്ഖര് സല്മാന്റെ ഉടമസ്ഥതയിലുള്ള വേഫെയറര് ഫിലിംസും എം സ്റ്റാര് എന്റര്ടെയ്ന്മെന്റ്സും ചേര്ന്നാണ് നിര്മ്മാണം. English Summary : dulquer salmaan starring kurup trailer to be played at burj khalifa dubai